Spis næringsrige fødevarer: Som du nok har hørt, er det en fordel at spise grøntsager, fuldkorn, magre proteiner. Disse fødevarer mætter dig meget, og kan hjælpe dig med at holde et stabilt blodsukker. Samtidig kan det også hjælpe til vægttab, som vil direkte positiv indvirkning på blodsukkeret. Hold igen med raffinerede kulhydrater: Disse er også kendt som de hurtige kulhydrater, såsom det hvide brød og pasta, kan forårsage en hurtig stigning i blodsukkerniveauet, og især hvis det spises i større mængder. I stedet skal du vælge fuldkorn, såsom fuldkornsbrød, brune ris og quinoa. Det samme gælder selvfølgelig slik og kager, som gerne må spises, men ikke i store mængder. Lidt men godt. Bliv bevidst om portionsstørrelser: Et centralt problem for de fleste er, at der ofte er alt for store portioner. Udover at dette kan påvirke blodsukkeret direkte, kan det også føre til vægtøgning, som forværrer din type 2-diabetes. Et godt råd er, at benytte nogle mindre tallerkener og være opmærksom på hvor meget man skænker på tallerkenen. Her er det også godt, at mærke efter hvornår du egentlig bliver mæt. Det er en øvelse. Planlæg eventuelt mellemmåltider ind: Det er ikke fordi at mellemmåltider løser det hele, men for mange kan det være en fordel at planlægge hensigtsmæssige mellemmåltider ind. Det kan hjælpe dig til at tage bedre valg, så du ikke kaster dig over kagefadet eller slikskålen på arbejdet – og det kan hjælpe dig med, ikke at blive for sulten til aftensmåltiderne, så du ikke spiser dig langt over mæthed, med for store portioner. Timingen ift. mellemmåltider kan også være en fordel, da det hjælper dig med at holde et stabilt blodsukker over hele dagen. Øv dig eventuelt på, at spise på faste tidspunkter og se om det fungerer for dig.